SKRIFTLIG FORESPØRGSEL P-2476/00

af Piia-Noora Kauppi (PPE-DE) til Kommissionen

(12. juli 2000)

Om: Finske og svenske undtagelser punktafgifter for alkohol

Kommissionens rapport om de nordiske undtagelser slutter med følgende ord: Kommissionen vil på det kraftigste henstille til hver af de berørte medlemsstater, at de træffer de nødvendige skridt til at forberede sig på en jævn og glat overgang til anvendelse af gældende almindelige regler senest den dato, deres undtagelse udløber. De nødvendige skridt er naturligvis nedskæring af de høje punktafgifter, selv om

rapporten interessant nok aldrig siger dette direkte. Den enestse begrundelse for at videreføre undtagelserne er den enorme forskel i satserne på den anden side af grænserne og ydermere at det er vigtigt, at de høje satser bliver reduceret samtidig med den gradvise fjernelse af importrestriktionerne.

Mener Kommissionen, at de nuværende satsforskelle ikke er bæredygtige på det indre marked? I bekræftende fald, hvilke foranstaltninger vil Kommissionen træffe for at fjerne denne manglende bæredygtighed? Vil Kommissionen i sin rapport om gennemførelsen af minimumspunktafgifter (i henhold til direktiv 92/84/EØF)(1) foreslå, at de høje afgiftssatser skal skæres ned?

Artikel 93 i EF-traktaten drejer sig om harmonisering af indirekte skatter i det omfang en sådan harmonisering er nødvendig for at sikre det indre markeds oprettelse og funktion. Er denne artikel ikke relevant i forbindelse med behandlingen af de finske og svenske undtagelser?

Kommissionens rapport om omfanget og den gradvise afvikling af undtagelserne for de nordiske lande konkluderer, at de nordiske lande bør foretage de nødvendige tilpasninger for at gøre det muligt at ophæve importbegrænsningerne for rejsende inden for EU. Har jeg ret, når jeg formoder, at de nødvendige tilpasninger er ensbetydende med nedskæring af punktafgiftssatserne?

Hvis de nordiske lande ikke foretager de nødvendige tilpasninger, kan Kommissionen da garantere, at undtagelserne ophæves definitivt den 31. december 2003?

Kan Kommissionen acceptere, at hvis de høje punktafgiftssatser i de nordiske lande ikke gradvis nedskæres, efterhånden som importbegrænsningerne gradvis afvikles, så vil uligevægtetn på det indre marked blive større? Og i bekræftende fald, er en foranstaltning, som øger uligevægten, egentlig berettiget? Fremmer den formålet med artikel 93 i EF-traktaten?

(1) EFT L 316 af 31.10.1992, s. 29.

Svar afgivet på Kommissionens vegne af Frederik Bolkestein

(7. september 2000)

Som Kommissionen oplyser i den rapport, som det ærede medlem henviser til, blev undtagelserne indrømmet for at give de berørte medlemsstater mulighed for gradvis at tilpasse deres politik fuldt ud til det indre markeds krav. Det er helt op til disse medlemsstater at bestemme, hvilke foranstaltninger der skal træffes, parallelt med at begrænsningerne for rejsende gradvis afskaffes. Under alle omstændigheder har Kommissionen ikke til hensigt at foreslå en yderligere forlængelse af undtagelserne efter udgangen af 2003, selv hvis det skulle vise sig, at disse medlemsstater har undladt at træffe de nødvendige tilpasningsforanstaltninger.

Spørgsmålet om, hvilke punktafgiftssatser der skal anvendes i medlemsstaterne, vil blive behandlet i en bredere kontekst i en rapport, som Kommissionen vil forelægge i begyndelsen af 2001. I rapporten vil der blive taget hensyn til det indre markeds funktion, konkurrencen mellem de forskellige kategorier af alkoholholdige drikkevarer, punktafgifternes realværdi og EF-traktatens bredere målsætning. Kommissionen ønsker ikke at foregribe konklusionerne af denne rapport.